CELEX: 62011CN0053
Language: el
Date: 2011-02-07 00:00:00
Title: Υπόθεση C-53/11 P: Αναίρεση την οποία άσκησε στις 7 Φεβρουαρίου 2011 το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) κατά της αποφάσεως την οποία εξέδωσε το Γενικό Δικαστήριο (τέταρτο τμήμα) στις 24 Νοεμβρίου 2010 στην υπόθεση T-137/09, Nike International κατά ΓΕΕΑ — Muñoz Molina (R 10)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/10
            
         Αναίρεση την οποία άσκησε στις 7 Φεβρουαρίου 2011 το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) κατά της αποφάσεως την οποία εξέδωσε το Γενικό Δικαστήριο (τέταρτο τμήμα) στις 24 Νοεμβρίου 2010 στην υπόθεση T-137/09, Nike International κατά ΓΕΕΑ — Muñoz Molina (R 10)
   (Υπόθεση C-53/11 P)
   2011/C 152/17
   Γλώσσα διαδικασίας: η ισπανική
   
      Διάδικοι
   
   
      Αναιρεσείον: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: J. Crespo Carrillo)
   
      Αντίδικοι κατ’ αναίρεση: Nike International Ltd. και Aurelio Muñoz Molina
   
      Αιτήματα του αναιρεσείοντος
   
   Το αναιρεσείον ζητεί από το Δικαστήριο
   
               —
            
            
               να αναιρέσει την αναιρεσιβαλλόμενη απόφαση·
            
         
               —
            
            
               να εκδώσει νέα απόφαση επί της ουσίας της διαφοράς, απορρίπτοντας την προσφυγή κατά της προσβαλλόμενης αποφάσεως του τμήματος προσφυγών ή να αναπέμψει την υπόθεση στο Γενικό Δικαστήριο·
            
         
               —
            
            
               να καταδικάσει την [ενώπιον του Γενικού Δικαστηρίου] προσφεύγουσα στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   1.   Παράβαση του κανόνα 49 του ΕΚΚΣ
       (1)
      και του άρθρου 59 του ΚΚΣ για το κοινοτικό σήμα
       (2)
   
   Η προσβαλλόμενη απόφαση του τμήματος προσφυγών λαμβάνει ως νομική βάση τον κανόνα 49, παράγραφος 1, του ΕΚΚΣ, σε σχέση με το ισχύον άρθρο 59 του ΚΚΣ. Πάντως, η προσβαλλόμενη απόφαση ουδαμώς αναφέρεται τόσο στον κανόνα 49, παράγραφος 1, του ΕΚΚΣ όσο και στο άρθρο 59 του ΚΚΣ, ενώ δεν επιλαμβάνεται του ζητήματος της εφαρμογής τους στη συγκεκριμένη περίπτωση. Το Γραφείο εκτιμά ότι τούτο συνιστά πλάνη περί το δίκαιο και έλλειψη αιτιολογήσεως.
   2.   Προσβολή των κατευθυντηρίων γραμμών του Γραφείου και του κανόνα 49, παράγραφος 1, του ΕΚΚΣ
   
   Το Γραφείο εκτιμά ότι οι κατευθυντήριες γραμμές δεν εφαρμόζονται στη συγκεκριμένη περίπτωση. Πάντως, η αναιρεσιβαλλόμενη απόφαση υπογραμμίζει σε δύο περιπτώσεις ότι τα τμήματα προσφυγών έχουν την υποχρέωση να εφαρμόζουν τις κατευθυντήριες γραμμές του ΓΕΕΑ. Κατά την άποψη του Γραφείου, η μη εφαρμογή τους συνιστά πλάνη περί το δίκαιο.
   
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (EE L 303, σ. 1).
   
      (2)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).